БҚО-да неше мектеп жаңадан салынып жатыр
DATE: 10:43, 23 Мамыр 2024 | GMT +5
TITLE: БҚО-да неше мектеп жаңадан салынып жатыр
URL: https://kaz.inform.kz/news/bko-da-neshe-mektep-zhanadan-salinip-zhatir-5af8f7/
META: DATE: 10:43, 23 Мамыр 2024 | GMT +5
TOTAL WORDS: 426
AUTHOR(S):
TEXT: БҚО әкімінің орынбасары Бақытжан Нарымбетовтің Kazinform тілшісіне мәлім еткеніндей, оқу жылы аяқталысымен, мамыр айының соңынды 4 білім беру нысанының күрделі жөндеу жұмыстары басталады. Бақытжан Хаберұлының сөзіне қарағанда, Оралдағы қара шаңырақ – дарынды балаларға арналған Сәкен Сейфуллин атындағы №11 облыстық мамандандырылған мектеплицей-интернатының биыл ғасырлық мерейтойы аталып өтілуде. Осыған орай мектептің жиһаздары жаңартылды, енді ғимараттың іші-сырты, инженерлік желілері жаңғыртылады. «Орал қаласының орталығында орын тепкен №17 орта мектепте 1 800-ге оқушы білім алуда. Сол секілді «Строитель» шағындауданындағы №9 орта мектепті де күрделі жөндеуден өткіземіз. Мұнда 2 мың бала оқып жатыр. Дина Нұрпейісова атындағы музыка мектебі жаңарып қалады. Өзіндік тарихы бар музыка ордасына биыл 90 жыл толғалы отыр. Іші-сырты қазіргі заманғы талаптарға сай ретке келтірілсе, ғимарат талантты өнерпаз балалардың тынысын ашары анық. Аталған 4 әлеуметтік нысан «ҚПО б. » компаниясының әлеуметтік нысандары есебінен күрделі жөнделеді. Қазіргі кезде мердігерлер анықталу үстінде. Сонымен қатар Жаңақала ауданындағы Карманов мектебін күрделі жөндеуге қаражат бөлінді, бұл жоба «Ауыл – ел бесігі» бағдарламасы аясында жүзеге асады. Жөндеуді «Жайық Сити» компаниясы жүргізуде», - дейді Б. Оның айтуынша, сонымен қатар биыл Мемлекет басшысының тапсырмасымен «Жайлы мектеп» ұлттық пилоттық жобасы аясында 9 мектептің құрылысы жүргізілуде. Фото: "Жайық жарығы" ЖШС. Атап айтқанда, Орал қаласында «Балауса» шағынауданында 1 500 орындық, Деркөл кентінде 1 500 орындық және медколледж ауданында 600 орындық мектеп салынуда. Өңірдегі екінші қала – Ақсайда М. Ықсанов көшесінде 300, 7-шағынауданында 900 орындық екі мектеп бой көтеруде. Бұл екі нысанның мердігері – «Альтаир СК7». Оған қоса Бөрлі ауданы Пугачев ауылында «Жайық сити» құрылыс компаниясы 300 орындық мектеп ғимаратын тұрғызуда. Бәйтерек ауданында Байқоныс ауылында 600 орындық және Достықта 1 200 орындық жайлы мектеп пайдалануға берілетін болады. Орал қаласына іргелес орналасқан Теректі ауданы Подстепный ауылында «СКФ Отделстрой» ЖШС 1 200 орындық мектепті биыл салып бітіруді көздеп отыр. «Сондай-ақ «Білім беру инфрақұрылымын қолдау қоры» есебінен Орал қаласында «Альтаир» компаниясы 400 орындық №31 мектеп құрылысын бастап кетті. Бұдан бөлек, «ҚПО б. » компаниясының әлеуметтік инвестициясы есебінен Бөрлі ауданы Жарсуат, Казталовтың Саралжын ауылында шағын жинақты мектептердің құрылысын қыркүйекке дейін аяқтау жоспарлануда. Сонда облыс бойынша қазіргі таңда 8 мыңнан астам баланы қамтитын барлығы 12 мектеп салынып жатыр. Мектеп құрылысы бойынша басқа да жоспарларымыз бар, шешім қабылданған кезде айтылады», - деді Б. Орал қаласында «Жайлы мектеп» жобасы аясында салынып жатқан нысанның бірі – медколледж ауданындағы 600 орындық мектеп. Бас мердігер – «Жайық жарығы» ЖШС директорының орынбасары, жоба жетекшісі Мақсат Батырбеков қазіргі таңда құрылыстың барынша жүріп жатқандығын жеткізді. Бұл мектеп құрылысын биыл аяқтау көзделуде. Білім ордасы уақтылы бітсе, «Зачаганский» бау-бақша серіктестігінде тұрып жатқан балалар мен олардың атааналары үшін үлкен қуаныш болары анық. Еске сала кетейік, бұдан бұрын Батыс Қазақстанда «Жайлы мектеп» жобасы қалай жүзеге асырылып жатырғанын жазған болатынбыз
